Diari Oficial de la Generalitat Valenciana


Sumari del DOGV 8972, del 10-12-2020 (2020/10395)

RESOLUCIÓ de 2 d'octubre de 2020, de la Direcció General d'Indústria, Energia i Mines, per la qual s'atorguen a Red Eléctrica de España, SAU, autorització administrativa prèvia i autorització administrativa de construcció de les instal·lacions de transport secundari de la nova subestació transformadora de 220/20 kV, denominada «ST Sancho Llop», a situar en el terme municipal de Gandia (València) i es declara, en concret, la utilitat pública d'aquestes instal·lacions. . [2020/10058]
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8972

Data del DOGV
:   10-12-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/10795


Data del document
:   02-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 2 d'octubre de 2020, de la Direcció General d'Indústria, Energia i Mines, per la qual s'atorguen a Red Eléctrica de España, SAU, autorització administrativa prèvia i autorització administrativa de construcció de les instal·lacions de transport secundari de la nova subestació transformadora de 220/20 kV, denominada «ST Sancho Llop», a situar en el terme municipal de Gandia (València) i es declara, en concret, la utilitat pública d'aquestes instal·lacions. [Expedient referència ATASCT/2011/257/46/E ]. [2020/10765]  
  
Antecedents  
Amb data 18 d'octubre de 2011, Red Eléctrica de España, SA Unipersonal, a través de representant degudament acreditat, va presentar en el llavors Servei Territorial d'Energia de València imprés normalitzat en què sol·licitava:   
- Autorització administrativa prèvia de nova subestació de transport (220 kV) denominada «ST Sancho Llop», a situar en el terme municipal de Gandia (València).  
- Autorització administrativa de construcció de la referida subestació (anteriorment denominada aprovació del projecte tècnic d'execució).  
- Declaració d'utilitat pública, en concret, de la instal·lació.  
A l'escrit de presentació d'aquestes peticions s'acompanya la documentació següent, la qual va ser perfeccionada mitjançant nous lliuraments d'aquesta en data 10 de gener de 2012 i 21 de febrer de 2012:  
  
- Projecte tècnic per a l'execució de l'esmentada instal·lació.  
- Relació concreta i individualitzada de béns i drets que es consideren de necessària expropiació.  
- Estudi d'impacte ambiental, document de síntesi de l'estudi d'impacte ambiental i estudi d'integració paisatgística, a fi de ser remés a l'òrgan ambiental, per a l'obtenció del corresponent pronunciament ambiental després del tràmit d'informació pública i consultes ambientals.  
- Document comprensiu, amb l'objecte de la sol·licitud a l'Administració General de l'Estat de l'informe, previ a l'atorgament d'autorització administrativa, previst en l'article 36.3 de la Llei 54/1997, de 27 de novembre, del sector elèctric.  
En l'expedient consta l'acreditació, en data 18 de novembre de 2011, de l'abonament de les taxes administratives associades al tràmit instat.  
Les instal·lacions de la xarxa de transport d'energia elèctrica per a la qual se sol·licita autorització de construcció s'executaran en el terme municipal de Gandia (València), concretament a l'interior de la nova subestació transformadora denominada «ST Sancho Llop», en la part d'aquesta de titularitat de Red Eléctrica de España, SAU, a situar en les parcel·les 69, 75, 76, 77, 78, 79, 80 i 9015 (camí) del polígon 9 del referit terme municipal (coordenades UTM fus 30 DATUM, ETRS89: H:190.655 D:4.317.328), fent connexió amb les instal·lacions de distribució de la subestació.  
De conformitat amb el document de Planificació energètica. Pla de desenvolupament de la xarxa de transport d'energia elèctrica 2015-2020, la nova ST Sancho Llop 220/20 kV, està motivada pel suport a distribució des de la xarxa de transport, per a atendre les necessitats energètiques del municipi de Gandia i poblacions confrontants. Aquest suport es realitzarà a través de la transformació 220/20 kV, mitjançant dues unitats transformadores de 50 MVA i un sistema de 20 kV del parc de distribució, titularitat d'I-DE Redes Eléctricas Inteligentes, SAU.   
  
Ambdues instal·lacions, les de transport i les de distribució, han sigut tramitades conjuntament sota els expediente ATASTC/2011/257/46/E i ATASTC/2011/258/46/E, respectivament, sent l'autorització relativa a la part de distribució de la ST Sancho Llop, titularitat d'I-DE Redes Eléctricas Inteligentes, SA Unipersonal, objecte d'autorització diferent d'aquesta.  
En relació amb l'alimentació de la ST Sancho Llop, aquesta es connectarà amb entrada/eixida en la línia 220 kV Gandia - Valldigna, mitjançant un tram de 2.399 m de longitud de línia de 220 kV que discorrerà íntegrament en subterrani i en doble circuit. Aquesta instal·lació ha sigut instruïda sota els expedients ATLINE/2012/481/46 i ATLIRE/2018/9/46, sent la seua autorització objecte d'una altra resolució.  
La sol·licitud d'autorització administrativa i declaració en concret d'utilitat pública de la instal·lació elèctrica va ser objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 9 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental; en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de paisatge de la Comunitat Valenciana, durant el termini de 30 dies en:  
  
- El Diari Oficial de la Generalitat Valenciana de 18 d'abril de 2012 (DOGV núm. 6756).  
- El Butlletí Oficial de la Província de València de 15 de maig de 2012 (BOPV núm. 90).  
- El diari de premsa ABC, edició Comunitat Valenciana, de 7 de maig de 2012.  
Amb la mateixa finalitat i termini, el llavors Servei Territorial d'Energia de València va remetre a l'Ajuntament de Gandia, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, requerint-ne, una vegada finalitzat el període de publicitat, que li remetera diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, no hi van ser presentades al·legacions.  
Conforme al procediment reglamentàriament establit, i a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest a les següents administracions, organismes i empreses de servei públic o d'interés general, els béns o drets dels quals a càrrec seu pogueren ser afectats per aquesta, amb el resultat que, en síntesi, es detalla:  
  
- Ministeri de Foment. Demarcació de Carreteres. Mitjançant informe de data 22 d'agost de 2012, els serveis tècnics manifesten l'oposició a la instal·lació objecte d'autorització, al no haver sigut atés el requeriment d'esmena de deficiències i l'aportació dels documents preceptius requerits a la interessada en l'escrit de data 16 de juny de 2011. Remés l'informe a la interessada, aquesta mitjançant escrit de data 30 de novembre de 2012, presenta un nou projecte d'execució complint el que es requereix, advertint que l'expedient es troba en la fase d'informació pública dins del procediment substantiu, per la qual cosa l'autorització requerida serà sol·licitada a aqueix organisme quan estiguen en disposició d'executar el projecte. Remeses les objeccions i la documentació que s'hi acompanyava a l'esmentat organisme, aquest mitjançant escrit de data 30 d'abril de 2013 transcriu l'informe de l'Àrea de Planejament, Projectes, Obres i Circumval·lació de València, i adverteix l'obligació de sol·licitar l'autorització de les obres davant el Servei de Conservació i Explotació de la Demarcació de Carreteres de l'Estat a la Comunitat Valenciana.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia de València va sol·licitar en el mateix acte a l'Ajuntament de Gandia un informe a fi de recaptar les al·legacions que foren procedents sobre l'adaptació de la instal·lació elèctrica objecte d'aquest procediment al planejament urbanístic que resultara d'aplicació, i també un informe on es prestara conformitat o oposició a l'autorització sol·licitada i, si escau, el condicionat tècnic procedent, amb el resultat que, en síntesi, es detalla:  
- Ajuntament de Gandia. Mitjançant Resolució de 16 de maig de 2012, el Servei de Gestió Urbanística manifesta la conformitat amb l'expedient de referència, i no estableix cap mena de condicionant.  
  
Conforme al procediment reglamentàriament establit, i a fi que en el termini de 30 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats ambientals al projecte tècnic de la instal·lació, el Servei Territorial d'Energia de València va remetre sengles escrits a les següents administracions, organismes i empreses de servei públic o d'interés general, els béns o drets dels quals a càrrec seu pogueren ser afectats per aquesta, adjuntant-hi còpies del projecte de la instal·lació elèctrica referenciada, relació de béns i drets afectats, estudi d'impacte ambiental, document de síntesi de l'estudi d'impacte ambiental i l'estudi d'integració paisatgística, amb el resultat que, en síntesi, es detalla:  
  
- Consta informe favorable de la Direcció General de Patrimoni Cultural, de data 4 d'octubre de 2013, condicionat als resultats que done la preceptiva actuació arqueològica, que es reflectiran i incorporaran a la memòria d'impacte patrimonial que aquest centre necessàriament avalue.  
- Consta informe favorable sempre que es duguen a terme les condicions fixades en l'estudi d'integració paisatgística de la Direcció General de Territori i Paisatge, de data 14 de juny de 2012, i també la conformitat de la interessada amb aquest.  
- Consten els informes del Servei d'Ordenació Sostenible del Mitjà, de data 2 de març de 2012, de no afecció o de no existir consideracions sobre aquest tema; de la Direcció General de Salut Pública, de data 17 d'abril de 2012, i també la conformitat de la interessada amb aquest últim.  
- Consta informe del Servei Territorial de Medi ambient, de data de 3 de maig de 2013, pel qual s'informa de la tramitació de l'estudi d'integració paisatgística davant el Servei d'Infraestructures Verda i Paisatge.  
  
- No consten els informes sol·licitats als efectes indicats de l'Ajuntament de Gandia, de l'Ajuntament de Daimús i de l'Àrea de Planificació Territorial i del Litoral.  
Instruït el tràmit d'informació pública i consultes, d'acord amb les previsions del Decret 88/2005, de 29 d'abril, i amb la legislació en matèria d'avaluació d'impacte ambiental, el Servei Territorial d'Energia de València va remetre al Servei d'Avaluació d'Impacte Ambiental el projecte tècnic, l'estudi d'impacte ambiental i document de síntesi, i també els informes de caràcter ambiental rebuts durant la fase de consultes i les respostes a aquests per la interessada, a l'efecte del pronunciament ambiental de la instal·lació objecte d'aquesta autorització.  
  
Amb data 9 de maig de 2012, la Direcció General de Política Energètica i Mines, del llavors Ministeri d'Indústria, Energia i Turisme, va deixar en suspens l'emissió de l'informe sol·licitat per aquesta direcció general, als efectes previstos en l'article 36.3 de la Llei 54/1997, de 27 de novembre, del sector elèctric; l'article 114 del Reial decret 1955/2000, d'1 de desembre, i de conformitat amb el Decret 88/2005, de 29 d'abril, en aplicació de l'article 10.3 del Reial decret llei 13/2012, de 30 de març (BOE núm. 78, de 31.03.2012), pel qual s'estableix que «no es podrà emetre l'informe a què fa referència l'article 36.3 de la Llei 54/1997, de 27 de novembre, del sector elèctric, en sentit favorable fins que el Consell de Ministres aprove la nova planificació de la xarxa de transport d'energia elèctrica».  
Considerant la suspensió de la planificació de la xarxa de transport d'energia elèctrica, segons disposa l'article 10.3 del Reial decret llei 13/2012, de 30 de març, amb data 11 de març de 2014, Red Eléctrica de España, SAU, presenta escrit en el qual sol·licita la suspensió temporal dels tràmits administratius del projecte, en estar relacionada directament la viabilitat del projecte amb la planificació general de la xarxa de transport d'energia elèctrica.  
Posteriorment, mitjançant l'Ordre IET/2209/2015, de 21 d'octubre, es va publicar l'Acord del Consell de Ministres, de 16 d'octubre de 2015, pel qual s'aprova el document de Planificació energètica. Pla de desenvolupament de la xarxa de transport d'energia elèctrica 2015-2020 (BOE núm. 254, de 23.10.2015), en aquest document es recull i s'actualitza l'actuació objecte d'aquesta autorització, i també les seues instal·lacions associades, és a dir, les línies d'entrada-eixida a la subestació, la qual cosa va habilitar la possibilitat de reactivació de l'expedient administratiu.  
Amb data 14 de gener de 2019, Red Eléctrica de España, SAU, va presentar a través del registre telemàtic de la Generalitat, i a fi d'instruir novament l'expedient amb un nou abast, un imprés normalitzat en què sol·licitava:  
- Autorització administrativa prèvia de nova subestació de transport (220 kV) denominada «ST Sancho Llop» a situar en el terme municipal de Gandia (València),   
- autorització administrativa de construcció de la referida subestació i  
- declaració d'utilitat pública, en concret, de la instal·lació.  
A l'escrit de presentació d'aquestes peticions s'acompanya la documentació següent, la qual va ser perfeccionada mitjançant sengles lliuraments en data 18 i 30 de gener de 2019:  
- Projecte tècnic «Nova subestació transformadora de 220/20kV ST Sancho Llop» de 16 de gener de 2019, signat per persona tècnica competent i visat pel col·legi corresponent, per a l'execució de l'esmentada instal·lació;  
- declaració responsable de la persona tècnica competent projectista, acreditativa del compliment de la normativa aplicable al projecte segons estableix l'article 53.1.b de la Llei 24/2013, de 26 de desembre, del sector elèctric, i   
- estudi d'impacte ambiental, a fi de ser remés a l'òrgan ambiental, per a l'obtenció del corresponent pronunciament ambiental després del tràmit d'informació pública i consultes ambientals.  
  
En l'expedient consta l'acreditació, en data 24 de gener de 2019, de l'abonament de l'actualització de les taxes administratives associades al tràmit instat, per increment del pressupost de la instal·lació d'origen.  
  
Després de requeriment del Servei Territorial d'Indústria i Energia de València, la interessada presenta en data 29 de març de 2019:   
- Escrit de la mateixa data de resposta a l'esmenta requeriment,  
- relació concreta i individualitzada de béns i drets que es consideren de necessària expropiació i  
- separates per a l'obtenció dels condicionats tècnics, per a ser remeses als ajuntaments i a la resta de les administracions públiques, organismes i, en el seu cas, empreses de serveis públics o d'interés general afectats per la instal·lació.  
El procediment administratiu corresponent a aquestes sol·licituds ha sigut tramitat amb l'expedient de referència ATASCT/2011/257/46/E, incoat a aquest efecte pel Servei Territorial d'Indústria i Energia de València.  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, del sector elèctric, i també de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 de l'esmentat Reial decret 1955/2000, d'1 de desembre, és procedent considerar que Red Eléctrica de España, SAU, disposa de la capacitat exigible per a promoure aquest projecte.  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública ha sigut objecte d'informació pública als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, de 15 d'octubre, durant el termini de 30 dies en:  
- El Diari Oficial de la Generalitat Valenciana de 27 de juny de 2019 (DOGV núm. 8579).  
- El Butlletí Oficial de la Província de València de 24 de maig de 2019 (BOP núm. 99).  
- El diari de premsa Levante. El mercantil valenciano de 5 de juliol de 2019.  
Amb la mateixa finalitat i termini, el llavors Servei Territorial d'Energia de València va remetre a l'Ajuntament de Gandia, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, requerint d'aquell, una vegada finalitzat el període de publicitat, que li remetera diligència acreditativa de l'exposició, la qual consta en l'expedient.  
El projecte, així mateix, ha sigut exposat per a consulta pública en l'adreça electrònica , en castellà, i , en valencià, en l'apartat «Informació pública».  
D'acord amb la documentació que hi ha en l'expedient, van ser presentades les al·legacions següents, amb el resultat que, en síntesi, es detalla:  
- Vicente Monrabal Chirivella va presentar escrit en el qual al·legava que la parcel·la del projecte amb número 80, de la seua propietat, de conformitat amb els documents sotmesos a informació pública no està subjecta cap afecció, per la qual cosa la finca no hauria d'estar entre les que són objecte d'expropiació, i sol·licita la modificació de la relació de béns i drets afectats i deixar sense efecte l'afecció a la parcel·la 80, i subsidiàriament, la modificació dels documents que conformen l'expedient i es reinicie el període d'informació pública per a poder realitzar les al·legacions que convinguen al seu dret.  
- Isidro Flores Orengo, en nom i representació de la mercantil Pebrella, SL, va presentar escrit en el qual al·legava que les parcel·les del projecte amb número 75 i 76 són propietat de l'esmentada mercantil, i aporta còpia de l'escriptura de compravenda, a més sol·licita en el mateix escrit la concessió d'un termini de 30 dies addicionals per a consultar els expedients i dirigir, si és procedent, les al·legacions que estime oportunes.  
Remeses les al·legacions a la interessada, aquesta va manifestar respecte a la presentada per Vicente Monrabal Chirivella, que l'afecció a la parcel·la 80 recollida en el projecte es deu a la reposició del camí municipal (parcel·la 9015), per la qual cosa no procedeix el desistiment de l'afecció sol·licitada, atés que aquesta servirà de base per a la remodelació del camí municipal existent.  
Respecto a la presentada per la mercantil Pebrella, SL, la interessada pren nota de la correcta titularitat de les parcel·les 75 i 76, i que segons el títol de propietat que adjunta l'al·legant es dedueix la titularitat a favor de María de les Mercedes Mahiques Cabanilles, qui adquireix les finques a títol privatiu, i insta a la continuació de l'expedient, atés que l'esmentada al·legació no desvirtua la sol·licitud d'autorització formulada. Cal advertir que, a data actual, els dos al·legants no han presentat noves aportacions a les al·legacions inicials.  
  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest a les següents administracions, organismes i empreses de servei públic o d'interés general, els béns o els drets dels quals a càrrec seu pogueren ser afectats per aquesta, amb el resultat que, en síntesi, es detalla:  
  
- Direcció General de Carreteres del Ministeri de Foment. Mitjançant escrit de data 28 de juny de 2019, i reiterat de data 20 de gener de 2020, els serveis tècnics del Servei de Conservació i Explotació de la Demarcació de Carreteres manifesten que per a atendre la sol·licitud s'hauran d'aportar plans degudament acotats, i es representen gràficament les línies de domini públic, servitud, afecció i limitació a l'edificabilitat. Remesos els esmentats escrits a la interessada, aquesta presenta les objeccions i documentació requerida. Remesos a l'esmentat organisme en data 14 de maig de 2020, i transcorregut el termini sense que s'haja emés nous condicionats, s'entén la conformitat amb les objeccions efectuades per la interessada, de conformitat amb l'últim paràgraf de l'article 11.2 del Decret 88/2005, de 29 d'abril.  
- Diputació Provincial de València. Àrea de Carreteres i infraestructures. Mitjançant informe de data 4 de juliol de 2019, els serveis tècnics manifesten que la competència de conservació i explotació del viari CV-671 Gandia-Daimús pertany a l'Ajuntament de Gandia.  
- Confederació Hidrogràfica del Xúquer. Mitjançant informe de data 18 de juliol de 2019, els serveis tècnics manifesten que la instal·lació objecte d'autorització no presenta afecció a domini públic hidràulic ni es troba dins de zona de policia de cap via pública.  
- No figuren en l'expedient els informes sol·licitats al Servei Territorial d'Urbanisme de València, i també a Nedgia Cegas, SA, malgrat la reiteració efectuada pel Servei Territorial.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Indústria i Energia de València va sol·licitar a l'Ajuntament de Gandia i a l'Ajuntament de Daimús, com a autoritats urbanístiques municipals competents, en el mateix ofici en què requerien la conformitat o oposició al projecte i condicionat tècnic, que evacuaren informe sobre l'adaptació del projecte de la nova subestació al planejament urbanístic que resulte d'aplicació, advertint que, de conformitat amb el que es disposa en el referit article, disposaven del termini d'un (1) mes per a l'emissió de l'informe esmentat, passat el qual s'entendria evacuat en sentit favorable.   
En resposta, mitjançant escrit de data 11 d'octubre de 2019, l'Ajuntament de Gandia va mostrar la conformitat amb l'actuació sol·licitada, havent d'atendre els condicionants següents: s'haurà de disposar de les preceptives autoritzacions en matèria de protecció arqueològica, i s'hauran de proposar a l'Ajuntament de Gandia mesures que garantisquen una adequada integració paisatgística de la subestació. Remés l'escrit a la interessada, aquesta presenta les objeccions següents: que l'actuació s'executara conforme al que s'indica en l'informe de la directora general de Cultura i Patrimoni, de data 11 d'abril de 2019, i compromís d'elaborar i presentar als serveis tècnics municipals una proposta de restauració i integració paisatgística de l'entorn immediat de la subestació. Remeses les objeccions a l'Ajuntament de Gandia i transcorregut el termini sense que s'haja emés nous condicionats, s'entén la conformitat amb les objeccions efectuades per la interessada, de conformitat amb l'últim paràgraf de l'article 11.2 del Decret 88/2005, de 29 d'abril.  
  
No figura en l'expedient l'informe sol·licitat a l'Ajuntament de Daimús, malgrat la reiteració efectuada pel Servei Territorial.  
Conforme al procediment reglamentàriament establit i a fi que, en el termini de 30 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats ambientals al projecte tècnic de la instal·lació, el Servei Territorial d'Indústria i Energia de València va enviar sengles escrits a les següents administracions, organismes i empreses de servei públic o d'interés general, els béns o els drets dels quals a càrrec seu pogueren ser afectats per aquesta, remetent a la seu electrònica per a la consulta pública dels documents tècnics i mediambientals de la instal·lació objecte d'autorització, amb el resultat que, en síntesi, es detalla:  
  
- Consta informe de data 24 de juliol de 2019, del Servei de Vida Silvestre, en el qual s'informa que el projecte no se situa dins de la limitació de cap espai de la Xarxa Natura 2000, i que l'afecció a l'espècie protegida oroneta de ribera (Riparia riparia) no es veurà afectada, ja que la colònia existent se situa prou allunyada de l'actuació, i també la conformitat de la interessada amb aquest.  
- Consta informe de data 24 de setembre de 2019, del Servei Territorial de Medi Ambient, en el qual s'informa que l'actuació no presenta afecció a espai protegit, terreny forestal o via pecuària, sent l'Ajuntament de Gandia qui determine els condicionants necessaris per a la concessió de la preceptiva llicència d'obres, per la qual cosa no es troba inconvenient per a la seua execució.  
- Consta informe de data 8 d'agost de 2019, de la Direcció General de Salut Pública, pel qual estableix consideracions generals en matèria de sanitat ambiental relatives a la prevenció de la contaminació per la seua potencial afecció sobre la població, i també la conformitat de la interessada amb aquest.   
- Consta informe favorable de data 27 de gener de 2020, de la Direcció General de Cultura i Patrimoni, ratificant l'informe favorable emés en data precedent (10 d'abril de 2019) sempre que es complisquen les mesures correctores o protectores abans indicades.  
- No consten en l'expedient els informes ambientals sol·licitats a l'Ajuntament de Gandia, Confederació Hidrogràfica del Xúquer, Diputació Provincial de València, Subdirecció General de Planificació i Infraestructura Hidràulica, Servei Gestió d'Espais Naturals Protegits, Servei Territorial d'Urbanisme, Servei d'Infraestructures Hidràuliques Urbanes, Secció Protecció Vegetal, Servei Territorial de Cultura i Esport i Direcció General d'Ordenació del Territori, Habitatge i Paisatge.  
  
Instruït el tràmit d'informació pública i consultes, d'acord amb les previsions del Decret 88/2005, de 29 d'abril, i amb la legislació en matèria d'avaluació ambiental, el Servei Territorial d'Energia de València va enviar a la a Subdirecció General d'Avaluació Ambiental els informes de caràcter ambiental rebuts durant la fase de consultes i al·legacions, i també les respostes a aquests per la interessada, remetent a l'adreça electrònica oportuna per a la consulta dels documents tècnics i ambientals de l'expedient, a l'efecte del pronunciament ambiental de la instal·lació objecte d'aquesta autorització.  
  
En relació amb el pronunciament ambiental, consta en l'expedient una còpia de la Declaració d'impacte ambiental (Exp. 113/1650-APB) i Resolució complementària (Exp. 98/12-AIA) de 29 d'abril de 2020, de la Direcció General de Medi natural i d'Avaluació Ambiental, en la qual s'estima acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicable, el projecte de Subestació elèctrica 220/20 kV Sancho Llop, promoguda per Red Eléctrica de España, SAU, i I-DE Redes Eléctricas Inteligentes, SAU, que es localitzarà a Gandia (València), sempre que aquest es desenvolupe amb les previsions del projecte, l'estudi d'impacte ambiental i l'altra documentació que hi ha en l'expedient i s'adopten les mesures condicionants d'aquest informe.  
  
Amb data 23 d'abril de 2019, la Direcció General de Política Energètica i Mines, del Ministeri per a la Transició Ecològica, va emetre informe favorable sol·licitat per aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 35.2 de la Llei 24/2013, de 26 de desembre, del sector elèctric; l'article 114 del Reial decret 1955/2000, d'1 de desembre, i de conformitat amb el Decret 88/2005, de 29 d'abril.  
Conforme al que es disposa en el referit informe de 23 d'abril de 2019, de la Direcció General de Política Energètica i Mines, les instal·lacions objecte d'aquesta resolució consten incloses en l'últim Pla d'inversió anual (2021) i triennal (2021-2023), sota el projecte de codi J-9546-S33E3, denominació «ES/Sancho Llop (Gandia Sud) 220kV», i amb l'abast i inversió a retribuir següent:  
- Cinc posiciones tipus GIS 50 kA (codi d'instal·lació 015-05365-SB) i volumen previst d'inversió retribuïble (VPI) de 5.549.716 euros.  
- Una posicion de reserva, sense equipar, prevista per a interruptors tipus GIS 50 kA (codi d'instal·lació 015-10292-SB) i volumen previst d'inversió retribuïble (VPI) de 538.322 euros.  
Respecte a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que en tractar-se d'una instal·lació de la xarxa de transport, aquesta està inclosa en l'annex I.1 (pàg. 46) de la «Planificació energètica. Pla de desenvolupament de la xarxa de transport d'energia elèctrica 2015-2020», de caràcter vinculant, sent la seua motivació el suport a la distribució, estant prevista la seua data de posada en servei per a l'any 2020, tot això sense perjudici de la seua inclusió en el Pla d'inversió anual (2021) en coherència amb l'obtenció dels permisos necessaris per a la seua construcció i posterior entrada en explotació.   
Ha de considerar-se que la instal·lació de transport sol·licitada no genera incidències negatives en el sistema, havent de remetre's al pronunciament favorable de l'informe, de 23 d'abril de 2019, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema.  
En l'expedient consta informe favorable del Servei Territorial d'Indústria i Energia de València, òrgan encarregat de la instrucció de l'expedient ATASCT/2011/257/46/E, i proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment.  
D'acord amb l'article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constitueix part de la xarxa de transport secundari d'energia elèctrica.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric; l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjudici de l'exempció que preveu aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten.   
  
D'acord amb els articles 35 i 53 de la Llei 24/2013, de 26 de desembre, del sector elèctric, i l'article 7.1, lletres a i b, del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia i autorització administrativa de construcció (conforme a la nova terminologia introduïda per l'esmentada Llei 24/2013, de 26 de desembre).  
D'acord amb l'article 35.2 de la Llei 24/2013, de 26 de desembre; l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, aquesta instal·lació requereix la sol·licitud d'informe previ a l'Administració General de l'Estat (actualment a la Direcció General de Política Energètica i Mines del Ministeri per a la Transició Ecològica i el Repte Demogràfic), en el qual aquesta consignarà les possibles afeccions de la projectada instal·lació als plans de desenvolupament de la xarxa (els actuals aprovats per l'Acord del Consell de Ministres, de 16 d'octubre de 2015, publicat mitjançant l'Ordre IET/2209/2015, de 21 d'octubre (BOE núm. 254, de 23.10.2015), per la qual es publica l'Acord del Consell de Ministres de 16 d'octubre de 2015, pel qual s'aprova el document de Planificació energètica. Pla de desenvolupament de la xarxa de transport d'energia elèctrica 2015-2020, a la gestió tècnica del sistema i al règim econòmic regulats en l'esmentada llei. Aquest informe haurà de tindre's en compte en l'atorgament de l'autorització.  
De conformitat amb l'article 7.1.a de la Llei 21/2013, de 9 de desembre, d'avaluació ambiental, s'estableix que serà objecte d'una avaluació d'impacte ambiental ordinària, els projectes compresos en l'annex I de l'esmentada llei, per la qual cosa la instal·lació objecte d'aquesta autorització, inclosa en l'epígraf g del grup 3 de l'esmentat annex I, observarà els tràmits previstos en la secció primera, capítol 2 del títol II de la Llei 21/2013, de 9 de desembre, d'avaluació ambiental.  
Per ser aquest procediment relatiu a l'autorització administrativa d'una subestació de transformació elèctrica amb alguna de les tensions igual o superior a 132 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX «De les infraestructures del sector energètic» d'aquesta norma legal.  
  
Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte d'aquesta autorització requerirà sol·licitar informe a l'administració urbanística competent sobre l'adaptació de la instal·lació al planejament urbanístic que resulte d'aplicació.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.   
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
D'acord amb l'article 54 de la Llei 24/2013, de 26 de desembre, les instal·lacions de transport d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. Conforme a l'article 55.1 d'aquesta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a això hauran d'incloure una relació concreta i individualitzada dels béns o drets que consideren de necessària expropiació.  
Per a la sol·licitud de declaració d'utilitat pública, en concret, de la instal·lació a executar són aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre, segons es preveu en la disposició addicional primera del Decret 88/2005, de 29 d'abril.  
De conformitat amb el que es preveu en la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia a Red Eléctrica de España, SA Universal, entesa com el dret a realitzar les instal·lacions de transport associades a la nova subestació transformadora 220/20 kV, denominada «ST Sancho LLop», objecte de l'expedient de referència ATASCT/2011/257/46/E, a situar en les parcel·les 69, 75, 76, 77, 78, 79, 80 i 9015 (camí) del polígon 9 del terme municipal de Gandia, província de València, amb l'abast que es relaciona a continuació:  
  
Emplaçament:  
- Municipi (província): Gandia (València)  
- Superfície requerida per la subestació: 7.316,80 m²  
- Coordenades UTM fus 30 DATUM, ETRS89: V:228.957 O:4.317.328  
Instal·lacions i equips:  
- Un sistema elèctric de 220 kV en instal·lació blindada d'interior tipus GIS i aïllament en hexafluorur de sofre (SF6), en configuració de doble barra (DB) amb acoblament de barres, compost per:  
- Dues (2) posicions de línia equipada amb interruptor de 40 kA d'intensitat de curtcircuit (L/Beneixama i L/Novelda).  
- Dues (2) posicions de transformador de potència equipada amb interruptor de 40 kA d'intensitat de curtcircuit, per al T-1 i T-2 de distribució.  
- Una (1) posició d'acoblament de barres equipada amb interruptor de 40 kA d'intensitat de curtcircuit.  
- Dos (2) sistemes de mesura de tensió en barres sense interruptor.  
- Dues (2) posicions de reserva sense equipar.  
- Espai de reserva per a una (1) posició futura d'accés lliure.  
Ha d'assenyalar-se que no obstant això s'atorgue la seua autorització administrativa prèvia, de conformitat amb el que s'estableix en l'informe vinculant de la Direcció General de Política Energètica i Mines, del llavors Ministeri per a la Transició Ecològica, de 23 d'abril de 2019, només una d'aquestes dues posicions de reserva podran ser retribuïdes pel sistema al no haver sigut inclosa la segona en l'últim Pla d'inversió anual (2021) presentat corresponent a la data de la seua posada en servei.   
Igualment, ha d'assenyalar-se als efectes retributius corresponents, d'acord amb els valors unitaris de referència d'inversió per a posicions de l'annex I de l'Ordre IET/2659/2015, d'11 de desembre, que les posicions blindades (GIS) autoritzades són de 40 kA d'intensitat de curtcircuit i no de 50 kA, com es va preveure en el referit Pla d'inversió anual (2021).  
- A més de les posicions GIS indicades, aquest sistema també comptarà amb:  
- Tres (3) transformadors d'intensitat toroidals (un per fase) abraçant el cable de potència a l'eixida de cada cel·la de transformador.  
- Tres (3) autovàlvules de protecció contra sobretensions en l'eixida de 220 kV de cada transformador de potència.  
- Tres (3) botelles terminals per al pas d'aeri a subterrani en l'eixida de 220 kV de cada transformador de potència.  
- Un (1) edifici principal compartit per Red Eléctrica de España, SAU, i I-DE Redes Eléctricas Inteligentes, SAU, prefabricat de formigó, format per una planta soterrani per al pas de cables i una planta superior amb les sales independents següents:   
- Una (1) sala d'equips GIS de 220 kV de Red Eléctrica de España, SAU.  
- Una (1) sala compartida per als armaris de protecció i control, i per als armaris de comunicacions de Red Eléctrica de España, SAU.  
  
- Una (1) sala de comunicacions d'I-DE Redes Eléctricas Inteligentes, SAU.  
- Un (1) lavabo per a ús de Red Eléctrica de España, SAU  
L'edifici estarà equipat dels diferents sistemes d'enllumenat, força, ventilació i extracció, climatització, sistema de protecció contra incendis i resta de serveis auxiliars necessaris per a l'activitat.  
  
- Un (1) transformador trifàsic d'intempèrie de serveis auxiliars (denominat TSA-2) d'aïllament en oli mineral, de 250 kVA de potència i relació de transformació 20/0,42-0,24 kV, amb grup de connexió Dyn 11, i refrigeració ONAN.  
Es fa constar que d'acord amb el pressupost material d'execució total que consta en el projecte de les instal·lacions objecte d'aquesta autorització, el seu cost és de quatre milions dos-cents cinquanta-dos mil set-cents vint-i-un euros amb vint-i-un cèntims (4.252.721,21 €), mentre que d'acord amb l'últim Pla d'inversió presentat per REE, corresponent a 2021, les cinc (5) posicions amb interruptor autoritzades per aquesta resolució suposen un volum d'inversió de cinc milions cinc-cents quaranta-nou mil set-cents setze euros (5.549.716,00 €), i l'única (1) posició de reserva (i no equipades amb interruptor) autoritzades suposen un volum d'inversió de cinc-cents trenta-huit mil tres-cents vint-i-dos euros (538.322,00 €), això és, un volum global d'inversió de sis milions huitanta-huit mil trenta-huit euros (6.088.038 €), és a dir, un 30 per cent superior. D'igual manera, cal advertir que les intensitats de curtcircuit dels interruptors autoritzats és de 40 kA, quan la reflectida en en l'esmentat últim Pla d'inversió per a 2021 fa referència a equips de 50 kA d'intensitat de curtcircuit.  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Red Eléctrica de España, SAU, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
El titular d'aquesta autorització estarà subjecte a les condicions d'ordre mediambiental establides en la Declaració d'impacte ambiental (Exp. 113/6953-OJC) i Resolució complementària (Exp. 98/12-AIA) de 29 d'abril de 2020, de la Direcció General de Medi Natural i d'Avaluació Ambiental, les quals s'integren en aquesta resolució.  
  
El titular d'aquesta autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció del projecte tècnic d'execució, de data 16 de gener de 2019, signat per persona tècnica competent i visat pel col·legi corresponent, presentat per a la construcció de la instal·lació descrita en el punt primer d'aquesta resolució, habilitant Red Eléctrica de España, SAU, a la construcció de la instal·lació interessada complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel seu titular. En cas que fora necessari introduir modificacions respecte de la documentació presentada i autoritzada, el titular d'aquesta resolució haurà de sol·licitar prèviament a aquesta direcció general la corresponent autorització.  
2. La instal·lació a executar complirà, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, i també en el Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
  
3. El titular d'aquesta autorització estarà subjecte a les condicions d'ordre mediambiental establides en la Declaració d'impacte ambiental (Exp. 113/2933-FLJ) i Resolució complementària (Exp. 98/12-AIA) de 29 d'abril de 2020, de la Direcció General de Medi Natural i d'Avaluació Ambiental, que es transcriuen:  
a. S'haurà de disposar d'informe favorable de la Direcció General de Patrimoni Cultural per a l'execució del projecte, adoptant-se si escau les mesures que s'hi establisquen.  
b. Es procedirà a la correcta gestió dels residus generats i es restauraran a les seues condicions inicials les àrees que s'hagen vist alterades per les obres.  
En la gestió dels excedents d'excavació es tindrà en compte l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua reutilització en operacions de farciment i obres diferents d'aquelles en les quals es van generar.  
c. Les accions incloses en el Programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
d. Les condicions d'aquesta declaració d'impacte ambiental podran modificar-se quan concórrega qualsevol de les circumstàncies previstes en l'article 44 de la Llei 21/2013, de 9 desembre, d'avaluació ambiental.  
  
e. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, aplicant el procediment d'avaluació d'impacte ambiental previst en aquesta.  
  
Sense perjudici de l'anterior, i a l'efecte de l'article 42.2 de la Llei 21/2013, de 9 de desembre, d'avaluació ambiental, s'insereix íntegrament el pronunciament emés per l'òrgan d'avaluació ambiental mitjançant remissió i accessibilitat a aquest publicant la seua adreça URL: https://www.tramita.gva.es/csv-front/index.faces'cadena=th2hz4bx-iun1i9l2-sxgypxag; csv: TH2HZ4BX-IUN1I9L2-SXGYPXAG.  
4. El termini d'execució de la instal·lació serà de quinze (15) mesos des de l'endemà de la seua notificació, havent de ser coordinada amb la construcció de la línia elèctrica subterrània de tensió nominal 220 kV d'entrada/eixida en la ST Sancho Llop des de la línia 220 kV Gandia-Valldigna (expedients: ATLINE/2011/481/46 i ATLIRE/2018/9/46), de manera que puga produir-se de forma racional i òptima per als costos retribuibles del sistema elèctric la posada en servei efectiva de totes dues instal·lacions, tant per la interdependència funcional entre totes dues instal·lacions com per a complir la finalitat a la qual estan destinades de suport a la xarxa de distribució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
5. Als efectes previstos en l'article 43.1 de la Llei 21/2013, de 9 de desembre, d'avaluació ambiental, Red Eléctrica de España, SAU, comunicarà a l'òrgan ambiental la data de començament d'execució d'aquest projecte autoritzat.  
6. El titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
7. Així mateix, el titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
8. Sense perjudici dels previst en l'article 12.4 del Decret 88/2005, de 29 d'abril, el personal tècnic en la matèria adscrit a aquesta direcció general o en el Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de la instal·lació, Red Eléctrica de España, SAU, en el termini màxim de 10 dies hàbils ho comunicarà al Servei Territorial d'Indústria i Energia de València a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, en què s'acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa i autorització de construcció del projecte d'execució. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb el que s'indica en la Resolució de 22 d'octubre de 2010 (DOGV núm. 6389, de 03.11.2010), de la Direcció General d'Energia.  
  
10. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, i també a l'òrgan ambiental a l'efecte de l'article 52 de la Llei 21/2013, de 9 de desembre, d'avaluació ambiental, en nom d'aquesta direcció general com a òrgan substantiu.  
  
11. Aquesta direcció general, previ tràmit de l'oportú procediment, deixarà sense efecte aquesta autorització en qualsevol moment en què observe l'incompliment o inobservança de les condicions imposades en ella.  
  
Tercer  
Declarar, en concret, la utilitat pública per a l'establiment de la subestació elèctrica de transport autoritzada en el punt primer d'aquesta resolució, concretant-se en una afecció a les finques particulars, incloses en la relació de l'annex I d'aquesta resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions segona i tercera del capítol V del títol VII del Reial decret 1955/2000, d'1 de desembre.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació a l'efecte de l'article 52 de la Llei de 16 de desembre de 1954 sobre expropiació forçosa, adquirint Red Eléctrica de España, SAU, la condició de beneficiari en l'expedient expropiatori, en la part corresponent al parc de transport.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordene:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província de València;  
  
- la publicació d'aquesta resolució en el Boletín Oficial del Estado, a l'efecte de notificació d'aquesta resolució, quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques;  
  
- la notificació d'aquesta resolució a Red Eléctrica de España, SAU, a totes les administracions o organismes públics i empreses del servei públic o serveis d'interés general que han intervingut o han pogut intervindre en el procediment d'autorització, les que han emés o hagueren d'emetre condicionat tècnic al projecte d'execució, i les que van informar o hagueren d'informar durant la tramitació de la declaració, en concret, de la utilitat pública als titulars de béns i drets afectats, i també a la resta d'interessats en l'expedient, conforme al que es preveu en l'article 52 de la Llei de 16 de desembre de 1954 sobre expropiació forçosa, i  
  
- donar trasllat d'aquesta resolució a la Direcció General de Política Energètica i Mines del Ministeri per a la Transició Ecològica i el Repte Demogràfic i a la Comissió Nacional dels Mercats i la Competència.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra aquesta resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 d'octubre de 2020. La directora general d'Indústria, Energia i Mines: M. Empar Martínez Bonafé.